Моздок

Моздо́к () —Северная Осетия — Алания Республикасо ош. Покшолманзо коряс республикасонть сон омбоце.

Моздоконь муниципальной буень административной куншкакуро. Сон теи Моздоконь ошонь поселения муниципальной образования.

 Этимологиясь 
Ошонть лемезэ теевсь кабардино-черкессэнь «мэз дэгу» (мэз «вирь», дэгу — «чаво, чопода (глухой), тусто»), смустезэ «чаво (чопода) вирь». Неень шкане  Терекень поймань виртнень седе покш пельксэст керязь.

 География 
Ошось ашти Терекень керш чиресэ, Моздок буень куншка таркасонть. Ашти 95 вп-нь туро (киява) ды 84 вп-нь туро (витьстэ) Владикавказ ошонть эйстэ пелевеёнов.

Ней Моздокось покшолманзо ды эрицянь ламочинзэ коряс республикасонть омбоце. 

 Историясь 
1759-це иестэ Вишка Кабардань чирязтнэстэ вейкесь — Кургока Кончокин — лемдизе прянзо (од лемезэ — Андрей Иванов (Кончокин)) ды лемдязь ломанензэ марто тусь эрямо Мездог урочищав. Неть ломантнень эйстэ, седе ламотне конат - лемдязь кабардинт ды осетинт, теезель Моздоконь казаконь кужо, эйстэст ульнесь сядодо ламо ломанть.

1762-це иень ожоковсто Сенатось кучсь направил II-це Екатеринанень сёрма, конасонть пачтязель Кургоко Канчокинннэнь Моздок урочищанть эрямо таркакс максомадо ды тосо ошпандонь стявтомань эрявиксчиде. Ошпандонь проектэсь анокстазель уш 1757-це иестэ. Сонзэ коряс, ошпандось, рузонсекс кадновозь, аштезэ пандотнестэ сазь осетинэнь христиантнэстэ. 

Терек лангонь Моздок урочищанть кемелгавтомонзо-вивгавтомонзо II-це Екатерина кармавтызе кизляронь ошпандонь комендантонть генерал-майоронть  Потапов Николаень.  Поселениянь ды апокш фортонь стявтомо васень шкас аравтызь-кармавтызь Петр Гак подполковникенть.

1763-це истэ саезь 1765-це иенть видьс мольсь ошпандонть стявтомазо. Ошпандонь Форштадтатонть эрицятне - грузинт, черкест, осетинт, армянет ды гректь.

1774-це иестэ Моздоксо кортнесть-тейсть инязораванть ломанензэ ды осетин атятне, теде мейле Осетиясь саезель Россиянь империянь алов.

 Ош

1785-це иестэ теезель Кавказонь губерниясь. Моздок ошпандонтень максозель ошонь статусось, ошось  кармась улеме сонзэ кото уезтнэстэ вейкекс — Моздоконь.

1944-це иестэ Моздокось Ставрополень крайстэ максозель Северо-Осетинской АССР-нэнь . Сонсь ошось кочказель одс теевезь СОАССР-сэ Моздок буень административной куншкакурокс.

 Лисьмапрят 

 Топографиянь картат 



 Невтевкст 


 Моздок на Северо-Осетинском информационном портале region15.ru
 Моздок в энциклопедии «Мой город»
 Храм Успения Божьей матери в городе Моздок

Категория:Моздок
Категория:Моздок буень эрямо таркат
М